
	Vabariigi Valitsuse 27. novembri 2025. a määruse nr 97 „Kutselise kalapüügi võimalused, lubatud aastasaagid ning kalapüügiõiguse tasumäärad 2026. aastal“ muutmine
	 


Määrus kehtestatakse kalapüügiseaduse § 46 lõike 1, § 47 lõike 2 ning § 471 lõigete 1 ja 3 ning majandusvööndi seaduse § 6 lõike 1 punkti 2 alusel.

Vabariigi Valitsuse 27. novembri 2025. a määruses nr 97 „Kutselise kalapüügi võimalused, lubatud aastasaagid ning kalapüügiõiguse tasumäärad 2026. aastal“ tehakse järgmised muudatused:

1) määruse pealkiri sõnastatakse järgmiselt:
„Kutselise kalapüügi võimalused, lubatud aastasaagid, püügivahendiga veealale väljumiste arv ja kalapüügiõiguse tasumäärad 2026. aastal“;

2) määruse preambulit täiendatakse pärast tekstiosa „§ 47 lõigete 1 ja 2,“ tekstiosaga „§ 471 lõigete 1 ja 3,“;

3) paragrahvi 1 lõikest 3 jäetakse välja sõnad „ja kastmõrraga püüdmisel kastmõrra kaupa kalaliigi kohta“;

4) paragrahvi 1 lõige 4 tunnistatakse kehtetuks;

5) paragrahvi 3 täiendatakse lõigetega 3–6 järgmises sõnastuses:
„(3) Peipsi järvel ja Lämmijärvel §-s 61 kehtestatud metoodika alusel arvutatud põhjanoodaga veealale väljumiste arv põhjanooda omaduste kaupa on sätestatud lisas 31.

(4) Peipsi järvel ja Lämmijärvel §-s 61 kehtestatud metoodika alusel arvutatud pöörinoodaga veealale väljumiste arv pöörinooda omaduste kaupa on sätestatud lisas 31.

(5) Kui loale kantud põhjanoodaga, mille silmasuurus päras, vähem kui viie meetri ulatuses pära lõpuosast, on vähemalt 106 millimeetrit, veealale väljumiste arv ei ole ammendunud, arvestatakse sellega väljumine sama omadusega põhjanoodaga veealale väljumiste arvu hulka.

(6) Kui loale kantud pöörinoodaga, mille silmasuurus päras, vähem kui viie meetri ulatuses pära lõpuosast, on vähemalt 106 millimeetrit, veealale väljumiste arv ei ole ammendunud, arvestatakse sellega väljumine sama omadusega pöörinoodaga veealale väljumiste arvu hulka.“;

6) määrust täiendatakse §-ga 61 järgmises sõnastuses:
„§ 61. Peipsi järvel ja Lämmijärvel põhja- ja pöörinoodaga veealale väljumiste arvu arvutamise metoodika 

(1) Põhjanootadega veealale väljumiste arvu saamiseks korrutatakse Eesti Vabariigi Valitsuse ja Venemaa Föderatsiooni Valitsuse vahelise Peipsi, Lämmi- ja Pihkva järve kalavarude säilitamise ja kasutamise alase koostöö kokkuleppe alusel Peipsi järvel ja Lämmijärvel Eesti Vabariigile määratud põhja- ja pöörinootadega veealale väljumiste arv põhjanooda püügivõimalusega ning saadud tulemus jagatakse põhja- ja pöörinooda püügivõimalusega. Tulemus ümardatakse allapoole täisarvuni.

(2) Pöörinootadega veealale väljumiste arvu saamiseks korrutatakse Eesti Vabariigi Valitsuse ja Venemaa Föderatsiooni Valitsuse vahelise Peipsi, Lämmi- ja Pihkva järve kalavarude säilitamise ja kasutamise alase koostöö kokkuleppe alusel Peipsi järvel ja Lämmijärvel Eesti Vabariigile määratud põhja- ja pöörinootadega veealale väljumiste arv pöörinooda püügivõimalusega ning saadud tulemus jagatakse põhja- ja pöörinooda püügivõimalusega. Tulemus ümardatakse allapoole täisarvuni.

(3) Ühe põhjanoodaga veealale väljumiste arvu saamiseks jagatakse lõike 1 kohaselt saadud põhjanootadega veealale väljumiste arv põhjanooda püügivõimalusega. Tulemus ümardatakse allapoole täisarvuni.

(4) Ühe pöörinoodaga veealale väljumiste arvu saamiseks jagatakse lõike 2 kohaselt saadud pöörinootadega veealale väljumiste arv pöörinooda püügivõimalusega. Tulemus ümardatakse allapoole täisarvuni.

(5) Lõike 3 kohaselt saadud ühe põhjanoodaga veealale väljumiste arv jagatakse võrdsetes osades põhjanooda, mille silmasuurus päras, vähem kui viie meetri ulatuses pära lõpuosast, on vähemalt 44 millimeetrit, ja põhjanooda, mille silmasuurus päras, vähem kui viie meetri ulatuses pära lõpuosast, on vähemalt 106 millimeetrit, kaupa.

(6) Lõike 4 kohaselt saadud ühe pöörinoodaga veealale väljumiste arv jagatakse võrdsetes osades pöörinooda, mille silmasuurus päras, vähem kui viie meetri ulatuses pära lõpuosast, on vähemalt 44 millimeetrit, ja pöörinooda, mille silmasuurus päras, vähem kui viie meetri ulatuses pära lõpuosast, on vähemalt 106 millimeetrit, kaupa.

(7) Ümardamise tulemusena saadud püügivahendiga veealale väljumiste arvu ei jagata.“;

7) määruse lisad 11, 21 ja 31 kehtestatakse uues sõnastuses (lisatud).

Lisa 11 Lubatud aastasaagid kaluri kalapüügiloa alusel Läänemerel püüdmisel
Lisa 21 Kalapüügivõimalused kalalaeva kalapüügiloa alusel Läänemerel püüdmisel
Lisa 31 Lubatud aastasaagid kaluri kalapüügiloa alusel Peipsi, Lämmi- ja Pihkva järvel püüdmisel ning püügivahendiga veealale väljumiste arv kaluri kalapüügiloa alusel Peipsi järvel ja Lämmijärvel püüdmisel

